Jamstveni list diesel sklopova

1. Jamstvena izjava

Jamčimo da isporučeni sklop nema greške u proizvodnji te da mu karakteristike odgovaraju standardima proizvođača vozila.

1. Trajanje jamstva

Trajanje jamstva za isporučeni sklop je 12 mjeseca od dana ugradnje.

1. Uvjeti kada jamstveni zahtjev neće biti prihvaćen

Jamstveni zahtjev neće biti prihvaćen u slučajevima:

* Ukoliko uzrok neispravnosti sklopa nije greška proizvođača.
* Sklop nije ugradila stručna i kvalificirana osoba poštujući upute za ugradnju.
* Prilikom jamstvenog zahtjeva nije dostavljen ispunjen i ovjeren ovaj jamstveni list.
* Jamstveni zahtjev nije podnesen u pisanom obliku sa svim potrebnim podacima.

1. Način podnošenja jamstvenog zahtjeva

* Prije demontaže provjeriti jesu li simptomi na vozilu uzrokovani neispravnošću sklopa. Uzrok smanjene snage, bučnog rada, povećanog dima ili potrošnje ulja i ostali simptomi ne moraju biti na ugrađenom sklopu već može biti kvar na ECU ili elektronički problem, prigušenje na dovodu zraka, oštećenje ispušnog sustava, prigušenje na dovodu ili povratu ulja do sklopa, prigušenje na dovodu ili povratu goriva.
* Na stranici **https://www.puric.hr/dokumenti** preuzeti i popuniti jamstveni zahtjev. Posebnu pozornost treba usmjeriti na opis kvara. Opis kvara treba potkrijepiti podacima dijagnostičkog testera i ostalim dokaznim i izmjerenim podacima.
* Zaprimljeni sklop bez priloženog jamstvenog zahtjeva u pisanom obliku neće se obraditi kao jamstveni slučaj.
* Sklop zajedno sa ovjerenim jamstvenim listom i popunjenim jamstvenim zahtjevom dostaviti na adresu ovlaštene servisne radionice za rješavanje jamstvenih zahtjeva.

OVLAŠTENA RADIONICA ZA RJEŠAVANJE JAMSTVENIH ZAHTJEVA:

**Purić d.o.o.**

**Andrije Hebranga 54**

**10430 Samobor**

**Croatia**

**e.mail: servis@puric.hr**

Ovjera servisne radionice ugradnje sklopa na idućoj stranici 🡪

Upute za ugradnju

1. Prije ugradnje

* Utvrditi i popraviti uzrok kvara starog sklopa (mogući kvar motora ili oko motora).
* Provjeriti odgovara li kataloški broj sklopa specifikaciji motora.
* Provjeriti funkcionalnost sustava za odzračivanje dovoda goriva.
* Provjeriti je li potrebno podešavanje položaja priključaka i prirubnica sklopa.
* Provjeriti jesu li navoji i prirubnice ispravni i bez oštećenja.
* Promijeniti filter goriva po specifikaciji proizvođača motora i vozila.

1. Tijekom ugradnje

* Potrebno je napuniti sustav goriva.
* Upotrijebiti nova i odgovarajuća brtvila. Strogo je zabranjeno koristiti tekuća brtvila.
* Stezati momentom stezanja kojeg je propisao proizvođač motora i vozila.
* Posvetiti punu pažnju ispravnom rukovanju.

1. Nakon ugradnje

* Nakon pokretanja motora, motor treba raditi na leru 3-4 minute.
* Tokom rada motora na leru provjeriti učvršćenje i zabrtvljenost svih spojeva (zraka, ispuha, vode i ulja, goriva).
* Nakon što tlak ulja naraste provjeriti rad motora na različitim brojevima okretaja i opterećenja.
* Nakon 20 sati rada ili 1.000 km sve spojeve provjeriti na propuštanje i učvršćenost.

**Važna napomena:** Ugradnju sklopa smije izvršiti jedino obučen i vješt mehaničar. Pogrešna ugradnja, korištenje ili modifikacija može uzrokovati oštećenje sklopa i motora. Moraju se slijediti tvorničke specifikacije, upute za ugradnju i pokretanje.

Jamstveni zahtjev neće biti prihvaćen ukoliko sklop nije ugrađen po specifikaciji motora ili nisu poštivane **upute za ugradnju**. Vidljiva oštećenja treba odmah prijaviti.

Svi nedostaci utvrđeni provjerama prije u toku i nakon ugradnje trebaju biti uklonjeni prije upućivanja motora u rad.

Ovjera servisne radionice ugradnje sklopa

Kojom potvrđujemo da je sklop ugrađen prema ovim uputama.

Kataloški broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Serijski broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum ugradnje: \_\_\_\_\_\_\_\_\_\_\_\_\_\_\_\_\_\_\_\_\_\_\_

Kilometraža na satu: \_\_\_\_\_\_\_\_\_\_\_\_\_\_\_\_\_\_ Žig i potpis mehaničara:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovjeru jamstvenog lista treba napraviti servisna radionica u kojoj je ugrađen sklop.

Jamstveni zahtjev bez ovjerenog jamstvenog lista neće se prihvatiti.